تورکمنیستان پرزیدنتی سردار بردی محمدوو اؤزبکیستان پرزیدنتی شوکت میرضیایئو و تاجیکیستان پرزیدنتی امامعلی رحمانوو آیری‌لیقدا گؤروشوب.
شوکت میرضیایئو و امامعلی رحمانوو تورکمنیستان-اؤزبکیستان-تاجیکیستان پرزیدنت‌لری‌نین اوچ طرف‌لی ذیروه گؤروشو ایله علاقه‌دار تورکمنیستانین پایتاختی عاشق آباد-دا سفر ائدیب‌لر.
لیدئرلری هاوا لیمانیندا تورکمنیستان خالق شوراسی‌نین صدری قربانقلی بردی محمدوو قارشیلاییب.
تورکمنیستان پرزیدنتی سردار بردی محمدوو اؤزبکیستان پرزیدنتی شوکت میرضیایئو و تاجیکیستان پرزیدنتی امامعلی رحمانوو ایله "آرکاداغ" هتل ینده آیری-آیری‌لیقدا گؤروشوب.
تورکمنیستان دؤولت خبر آژانسی‌نین (TDH) یایدیغی معلوماتا اساساً، لیدئرلر ایکی طرف‌لی امکداشلیغین اینکیشافی، اولوسلار آراسی و بولگه‌سل سویه‌ده قارشی‌لیق‌لی ماراق دوغوران مسئله‌لری موذاکیره ائدیب‌لر.
